સામગ્રી: દીપ સિંધુ

દિલ્હી પોલીસ દ્વારા પ્રજાસત્તાક દિને ટ્રૅક્ટર રેલીમાં થયેલી હિંસાના આરોપી દીપ સિદ્ધુની ધરપકડ કરી લેવાઈ છે. 

સમાચાર એજન્સી ANI મારફતે મળેલી જાણકારી અનુસાર દિલ્હી પોલીસના સ્પેશિયલ સેલ નિવેદન જારી કરીને જણાવ્યું હતું કે 26 જાન્યુઆરીના રોજ થયેલી હિંસાના આરોપી દીપ સિદ્ધુની ધરપકડ કરી લેવાઈ છે.

નોંધનીય છે કે દિલ્હી પોલીસ દ્વારા ટ્રૅક્ટર રેલી દરમિયાન ફાટી નીકળેલી હિંસા બાબતે સંખ્યાબંધ લોકોની ધરપકડ કરી છે. પરંતુ આરોપી દીપ સિદ્ધુ હજુ સુધી પોલીસની પકડમાંથી બહાર હતા. આખરે તેમની ધરપકડ કરી લેવાઈ છે.

પ્રજાસત્તાક દિને યોજાયેલ ટ્રૅક્ટર રેલી દરમિયાન ફાટી નીકળેલી હિંસામાં એક આંદોલનકારી ખેડૂતનું મૃત્યુ પણ નીપજ્યું હતું. જ્યારે સંખ્યાંબંધ પોલીસકર્મીઓ અને ખેડૂત આંદોલનકારીઓ પણ આ હિંસામાં ઈજાગ્રસ્ત થયા હતા.

કેન્દ્ર સરકારના ત્રણ કૃષિકાયદાઓનો વિરોધ પ્રગટ કરવા માટે મંગળવારે ખેડૂત સંગઠનો દ્વારા પ્રજાસત્તાકદિનની પરેડ બાદ દિલ્હીમાં ટ્રૅક્ટર રેલીનું આયોજન કર્યું હતું પણ એમાં હિંસા અને અફરાતફરી થઈ અને એક વ્યક્તિનું મૃત્યુ થયું.

પોલીસ સાથે નક્કી કરેલા રૂટથી અલગ કેટલાક ખેડૂતો લાલ કિલ્લા તરફ કૂચ કરી ગયા અને રેલીમાં અનેક સ્થળોએ થયેલા હોબાળા બાદ પ્રદર્શનકારીઓએ લાલ કિલ્લા પર ઝંડો પણ ફરકાવ્યો હતો.

લાલ કિલ્લા પર ખેડૂતોએ જ્યાં ઝંડો ફરકાવ્યો એ એ જ જગ્યા છે જ્યાં 15 ઑગસ્ટે વડા પ્રધાન ભારતનો તિરંગો ફરકાવતા હોય છે.

ઘટના બાદ ખેડૂત સંગઠનોએ આક્ષેપ કર્યો છે કે પંજાબી અભિનેતા, ગાયક અને કર્મશીલ દીપ સિધુ પર યુવાનોને લાલ કિલ્લા તરફ લઈ ગયા હતા.

'કિસાન-મઝદૂર સંર્ઘષ સમિતિ'ના એસ. એસ. પાંઠેરે સમાચાર સંસ્થા એએનઆઈ સાથે વાતચીતમાં જણાવ્યું કે લાલ કિલ્લા પર ઝંડો લહેરાવાનો ખેડૂત આગેવાનો દ્વારા કોઈ કોલ નહોતો અપાયો. તેમણે આ મામલે દીપ સિધુ પર આશંકા વ્યક્ત કરી હતી.

'ધ ટાઈમ્સ ઑફ ઇન્ડિયા'ના અહેવાલ અનુસાર 36 વર્ષીય દીપ સિધુ ત્રણ કૃષિકાયદાઓ સામે આંદોલન કરી રહેલા ખેડૂતોને ટેકો આપનાર પ્રથમ સેલીબ્રિટી હતા.

2019ની લોકસભાની ચૂંટણીમાં તેમણે ગુરુદાસપુર બેઠકથી ભાજપના ઉમેદવાર સન્ની દેઓલ માટે પ્રચાર પણ કર્યો હતો.

જોકે મંગળવારની ઘટના બાદ સન્ની દેઓલે ટ્વિટર પર જણાવ્યું કે દીપ સિંધુ સાથે તેમનો કોઈ સંબંધ નથી.

અહેવાલ અનુસાર તેમણે પંજાબ-હરિયાણાને જોડતી શભુ બૉર્ડર પર કૃષિકાયદાઓ સામે દિવસો સુધી પ્રદર્શન કર્યું હતું. શંભુ બૉર્ડર પર થઈ રહેલા પ્રદર્શન પર આરોપ લગાવાય છે કે તે...\nઅગાઉની સામગ્રીનો સારાંશ નીચે મુજબ કરી શકાય છે:
26 જાન્યુઆરીના રોજ પ્રજાસત્તાક દિને ખેડૂત સંગઠનો દ્વારા ટ્રૅક્ટર રેલીનું આયોજન કરાયું હતું, આ ટ્રૅક્ટર રેલી દરમિયાન ઘણી રાષ્ટ્રીય પાટનગર દિલ્હીમાં ઘણાં સ્થળોએ હિંસા ફાટી નીકળી હતી.